open-index/open-wikipedia-markdown huggingface dataset:
אמיל צאלר

**אמיל צאלר**, שם מלא צאלר אהרון אמיל (בהונגרית: **Zahler Emil**; נדאשד, 27 בדצמבר 1875 – בודפשט, 30 בנובמבר 1956) היה דוקטור לרפואה (MD) יהודי-הונגרי, רופא פנימי, רופא ילדים, רופא ראשי של חברת ביטוח. הוא היה כבר מגיל צעיר דמות בולטת וממנהיגי הקהילה היהודית של פשט במשך למעלה מחמישים שנה ולאחר מכן של הקהילה היהודית של בודפשט.

## קורות חיים
אמיל צאלר נולד במשפחה יהודית כבנם של אדולף (אברהם) צאלר ושל רוזה (רחל) גרוס. הוא סיים את הגימנסיה הראשית במישקולץ (1894), ולאחר מכן הפך לסטודנט בפקולטה לרפואה של אוניברסיטת בודפשט (1894–1899) שכיום שמה אוניברסיטת אטווש לוראנד. הוא החל את הקריירה שלו ב-Karolinen-Spital בווינה. לאחר חזרתו לבודפשט עבד במחלקת הילדים בפוליקליניקה אפוני במשך שמונה שנים ולאחר מכן היה רופא מחוזי במשך חמש עשרה שנים. במהלך מלחמת העולם הראשונה, מונה כרופא גדוד בחוליית ההבראה המחוזית של המשמר הלאומי ההונגרי בבודפשט. בשנת 1921 פרש מתפקידו כרופא מחוזי, ולאחר מכן היה הרופא הראשי של חברת הביטוח הכללית של הפיניקס וגם רופא אגודת הסנטוריום של העיתונאים.

צאלר השתלב בחיים הציבוריים של יהודי הונגריה כבר בגיל צעיר, מאז תחילת העשור הראשון של המאה ה-20, תחילה בתפקיד נשיא אגודת הנשים היהודיות המחוזית ברבעים 8–9 של בודפשט. בפברואר 1920, הפך לנשיא בתי הכנסת המחוזיים של רובע 9. ניתן לקשור לשמו את הקמת בית הכנסת ברחוב פאווה (ברובע 9) והוא נבחר מאוחר יותר לנשיא כבוד של בית הכנסת. במשך שנים היה חבר הוועד המנהל הנבחר של הקהילה היהודית של פשט, ומשנת 1924 היה מנהל מחלקת הצדקה והרווחה שלה. הקהילה היהודית של פשט בחרה בו בשנת 1948 כחבר כבוד באספה הכללית שהתקיימה ב-30 בספטמבר. הוא נתן באופן קבוע הרצאות על נושאים תרבותיים וחברתיים יהודיים, ומאמריו התפרסמו לעיתים קרובות בעיתונים של הקהילה.

אמיל צאלר הובא למנוחות בבית הקברות היהודי ברחוב קוזמה.

## משפחתו
אשתו הראשונה הייתה קורנליה (אילונה) שארקאן (1881–1948), בתם של דז'ה שארקאן, סנדלר ותעשיין, ושל מריה לוי, איתה התחתן ב-28 באוקטובר 1900 בפרנצווארוש, בודפשט. אשתו השנייה הייתה הרמינה (הדי) האס.

בנותיו הן מגדה צאלר (1904–2001), שחקנית ורקדנית, וארז'בט צאלר.

## לקריאה נוספת
* Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי)
* A magyar társadalom lexikonja. A Magyar Társadalom Lexikona Kiadóvállalat, Budapest, 1930. (לקסיקון החברתי הונגרי)
* Gergely András: Jeles magyar zsidó orvosok lexikona. Budapest, Makkabi, 2001 (אנדראש גרגיי: לקסיקון רופאים יהודים הונגרים מפורסמים ומצטיינים. בודפשט. הוצאת מכבי. 2001)
* לקסיקון יהודי הונגרי. 1929. עורך פטר אויווארי. גישה מקוונת
## קישורים חיצוניים
* Dr. Áron Emil Zahler באתר Geni

## הערות שוליים

קטגוריה:רופאים יהודים הונגרים
קטגוריה:רופאי ילדים יהודים הונגרים
קטגוריה:רופאים פנימיים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:יהודים בצבא האוסטרו-הונגרי במלחמת העולם הראשונה
קטגוריה:רופאים צבאיים יהודים
קטגוריה:ניצולי השואה: הונגריה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ילידי 1875
קטגוריה:הונגרים שנפטרו ב-1956
Empire of the Sun

**Empire of the Sun** (אמפייר אוף דה סאן) הוא צמד יוצרי מוזיקה אלקטרונית אוסטרלי שהוקם בשנת 2007 בסידני על ידי לוק סטיל  וניק ליטלמור.

אלבום הבכורה של הלהקה מ-2008, "Walking on a Dream", זכה להצלחה בינלאומית ניכרת וכלל מספר להיטים שזכו להצלחה בינלאומית בהם השיר "Walking on a Dream", שהגיע למקום העשירי במצעד הסינגלים האוסטרלי של ARIA, ו-"We Are the People" שהגיע בשיא הצלחתו למקום ה-14 במצעד הסינגלים הבריטי. האלבום השני של הלהקה, "Ice on the Dune", יצא לשווקים ביוני 2013.

## דיסקוגרפיה
* 2008 - Walking on a Dream
* 2013 - Ice on the Dune
* 2016 - Two Vines
* 2024 - *[[Ask That God]]*

## קישורים חיצוניים

* 

קטגוריה:אמני וירג'ין רקורדס
קטגוריה:להקות שהוקמו בשנת 2007
קטגוריה:אמני קפיטול רקורדס
קטגוריה:להקות אוסטרליות
הטרמינל (נמל חיפה)

**הטרמינל** הוא מתחם הופעות שנפתח ביוני 2024 בשטח האנגר 15 בנמל חיפה. המתחם המקורה שיארח עד כ-2,000 אורחים יהיה הגדול מסוגו בצפון הארץ.

## היסטוריה
הטרמינל שוכן בשטחי האנגר 15 ההיסטורי בנמל חיפה שהוקם בשנות ה-50 של המאה ה-20 ובו השתמשו במהלך השנים לטובת צורכי הנמל השונים בהם לאחסנת סחורות ועמילות מכס.

במסגרת פרויקט חזית הים של הנמל להתחדשות אזורי תעשייה, שופץ המקום מיסודו והוקמה בו במה עם מערכות סאונד ותאורה מתקדמות.
היועץ האורבני רן וולף, שכיהן כסמנכ"ל חברת הניהול של נמל תל אביב ואחראי גם לשיפוץ נמל יפו פעל עם אסף בן דוד, ממקימי פסטיבל אינדינגב והמנהל האומנותי שלו על שיפוץ המקום, והפקת האירועים.
קבוצת האומנות "ברוקן פינגאז" מובילה פרויקט אומנות ברחבי ההאנגר וצבעה את קדמתו.

בצידי המתחם יפעל מתחם ברים ומזון מהיר לטובת באי ההופעות. אולם ההופעות צפוי לארח עד 2,000 איש בדומה למתחמי הופעות ענקיים בישראל בהם האנגר 11, קו רקיע בפארק אריאל שרון ואמפי קיסריה. בעקבות תפוסת האולם הגדולה, הוא יהיה בין המתחמים המקורים הגדולים ביותר בצפון הארץ, לצד אמפי שוני המכיל כ-1,350 איש, ואמפי גלבוע שמכיל כ-5,000 מקומות אך אינו מקורה.

המתחם הושק ב-1 ביוני 2024 בהופעה של רביד פלוטניק ולאחריו הופיעו רמי פורטיס, נגה ארז, אביתר בנאי ואמנים נוספים.

ב-25 ו-26 בספטמבר 2024 היה אמור להתקיים במתחם אירוע תמיכה בפסטיבל אינדינגב, שבוטל בעקבות מלחמת חרבות ברזל, שכולל ההופעות של אמנים שונים. אולם הוא בוטל עקב התרחבות המערכה בצפון.
## קישורים חיצוניים
* האנגר 15, באתר נמל חיפה
* 
* 
* 
* 
* 

## הערות שוליים

קטגוריה:ישראל: מתחמי הופעות
קטגוריה:נמל חיפה
הצוללות הגרעיניות מסדרת ניצחון

**הצוללות הגרעיניות מסדרת ניצחון** (בצרפתית: **SSBN Triomphant Class**) הן סדרת צוללות גרעיניות המשרתות בצי הצרפתי. בסדרה 4 צוללות טילים בליסטיים המצוידות בטילים גרעיניים. הצוללות מסדרה זו הן הגדולות ביותר בצי הצרפתי. 4 צוללות הטילים הבליסטיים נושאות כמחצית מכלל ראשי הנפץ הגרעיניים של צרפת. הצוללות פותחו בסוף המלחמה הקרה כחלק מהשילוש הגרעיני של הטלת פצצות גרעיניות ממטוסים, שיגור מהקרקע ושיגור מהים. הצוללות מהוות חלק חשוב ביותר מיכולת ההרתעה של צרפת.

## בנייה ופיתוח
סדרת הצוללות מסדרת ניצחון תוכננו ונבנו במספנות שרבורג של תאגיד DCNS. הצוללת הראשונה הושקה ביולי 1993 ונכנסה לשירות בשנת 1997. הצוללת השנייה, Le Temeraire (S617), נכנסה לשירות בינואר 2000. השלישית, Le Vigilant (S618), הושקה באפריל 2003 והוזמנה בשנת נובמבר 2004. הצוללת הרביעית והאחרונה בסדרת ניצחון, Le Terrible (S619) הוזמנה באוקטובר 2000. הצוללת הושקה במרץ 2008 ונכנסה לשירות מבצעי בספטמבר 2010.

מערכות החימוש והטילים של הצוללות מסדרת ניצחון כוללים 16 טילי M45 או M51 בעלי שישה עד עשרה ראשי נפץ גרעיניים בעוצמה של כ-75 קילוטון וארבעה צינורות טורפדו בקוטר 533 מילימטר.

## רשימת הצוללות

## היסטוריית שירות
ב-3 בפברואר או ב-4 בפברואר 2009 במהלך פעילות סיור באוקיינוס האטלנטי, התנגשה הצוללת *Le Triomphant* בצוללת הצי המלכותי HMS Vanguard. כתוצאה מהתנגשות בעומק האוקיינוס לצוללת הצרפתית נגרם נזק לכיפת הסונאר בחזית הצוללת. משרד הכוחות המזוינים מסר כי האירוע לא גרם לפציעות בקרב הצוות ולא סיכן את הבטיחות הגרעינית בכל עת.

## קישורים חיצוניים

## הערות שוליים

קטגוריה:צוללות טילים בליסטיים
קטגוריה:צוללות גרעיניות
קטגוריה:הצי הצרפתי
קטגוריה:דגמי צוללות
קטגוריה:תוכנית הגרעין של צרפת
שיר על התוכי יוסי

"**שיר על התוכי יוסי**" הוא שיר שכתב אברהם חלפי, הלחין מיקי גבריאלוב ושר אריק איינשטיין.

השיר פורסם לראשונה בעיתון "דבר" ב-13 בספטמבר 1935, כשחלפי היה בן 29.

## רקע לכתיבת השיר
את השיר כתב חלפי בשנת 1935. בזמן כתיבת השיר התגורר בחדר בדירה ששכר.

## תוכן השיר

הדובר רוכש תוכי כדי לשוחח עימו על מנת שלא להיות בודד. זהו כנראה תוכי עצוב מאוד, אך למעשה מדובר באלטר אגו של הדובר. המשורר מבקש רֵעַ כדי לספר לו את סודותיו הכמוסים ביותר ואין שומע זולתו. הסוד הראשון הוא העצבות.

המשורר המשוחח עם התוכי אומר לו: "הֲתֵדַע, תֻּכִּי יוֹסִי, אַתָּה יֶלֶד לִירִי". משורה זו מתברר כי המשורר מספר על עצמו וזאת הוא עושה דרך שיחה עם התוכי. בשורה זו יש רמז ארס פואטי על כך שחלפי עוסק בשירה לירית. בניגוד למשוררי התקופה שכתבו שירה ציונית על ארץ ישראל היפה והמולדת החדשה, חלפי מוסיף לשיר את המילה מולדת וייתכן שהוא מבקש לומר כי המולדת שבראש מעייניו היא לא מקום גאוגרפי מסוים אלא האדמה, המולדת אליה שב כל אדם באשר הוא. .

חלפי שהיה מתבודד רומז על כך בשיר: . בשורות הסיום של השיר מתבררת מטרת השיר. חלפי המשורר מבקש נחמה בשיחה עם התוכי שתפיג את בדידותו, רצון לאדם שישוחח איתו..

### תוגת המאירי

חלפי השתייך לקבוצת משוררים ואנשי רוח שנקראה חבורת יחדיו, שאחד מחבריה היה המשורר אביגדור המאירי. בשנת 1933 פרסם המאירי את הפואמה "חלומות של בית רבן". בשיר מתאר המאירי את ילדותו הבודדת בהונגריה לאחר מות הוריו, שבעקבות מותם נאלץ להתגורר עם סבו. בבגרותו סיפר המאירי לחלפי, כי בילדותו היה לחברו הטוב ביותר תוכי, שמת כנראה מצער לאחר מות בנה של סוכנת הבית.

את השיר הלחין מיקי גבריאלוב לבקשתו של אריק איינשטיין. השיר צעד שבעה שבועות במצעד הפזמונים של רשת ג' ובשיאו הגיע למקום ה-13. השיר מופיע באלבומו של איינשטיין, "אוהב להיות בבית".

## קישורים חיצוניים

* 
* 
* 
* 

## הערות שוליים

קטגוריה:שירי 1935
קטגוריה:שירי אריק איינשטיין
קטגוריה:שירים בעברית
קטגוריה:שירים שנכתבו על ידי אברהם חלפי
קטגוריה:שירים שהולחנו על ידי מיקי גבריאלוב
קטגוריה:שירים על בדידות
ג'רמי אוסמוס

**ג'רמי אוסמוס** (באנגלית: **Jeremy Ausmus**; נולד ב-22 בספטמבר 1979) הוא שחקן פוקר אמריקאי אשר זכה בשישה צמידי אליפות העולם בפוקר ובגביע סבב טריטון.

## ביוגרפיה
אוסמוס נולד בעיירה לאמאר שבמדינת קולורדו. הוא בעל תואר ראשון בכלכלה מאוניברסיטת המדינה של קולורדו. הוא עבר לגור בלאס וגאס ב-2006. אוסמוס החל לשחק באליפות העולם בפוקר לראשונה ב-2010. ב-2012 הגיע לשולחן הגמר של האירוע המרכזי, בו סיים במקום החמישי וזכה בפרס של כ-2.2 מיליון דולר. שנה לאחר מכן זכה בצמיד אליפות העולם בפוקר הראשון שלו כאשר ניצח בטורניר אומהה הולדם שהתקיים כחלק מהסבב האירופאי בצרפת.

במהלך השנים שלאחר מכן הגיע קרוב לזכייה נוספת, כאשר סיים במקומות השני והשלישי מספר פעמים, עד שב-2021 ניצח את טורניר ההתרמה לצוותי הרפואה המטפלים ב-COVID-19 וכחודשיים לאחר מכן בטורניר ה-High Roller אומהה עם סך כניסה של 50 אלף דולר, בו זכה בפרס של כ-1.2 מיליון דולר לאחר שגבר על פיל הלמות ודניאל נגראנו אשר נשארו איתו אחרונים בטורניר. שנה לאחר מכן שחזר את הישג הזכייה בשני צמידים בשנה אחת, כאשר ניצח בטורניר ה-Limit טקסס הולדם ובטורניר טקסס הולדם באינטרנט. ב-2023 זכה בצמיד השישי שלו, כאשר ניצח בטורניר ה-High Roller באינטרנט וזכה בפרס של כ-360 אלף דולר.

נכון למרץ 2025, אוסמוס זכה בסך של כ-26 מיליון דולר מטורנירי פוקר, כשמתוכם כ-11.5 מיליון דולר בסבב אליפות העולם.

### צמידי אליפות העולם בפוקר

## קישורים חיצוניים

* 

## הערות שוליים

קטגוריה:שחקני פוקר אמריקאים
קטגוריה:זוכי צמיד אליפות העולם בפוקר מארצות הברית
קטגוריה:זוכי טבעת סבב אליפות העולם בפוקר
קטגוריה:בוגרי אוניברסיטת המדינה של קולורדו
קטגוריה:אמריקאים שנולדו ב-1979
סיפורי כתם שמש

**סיפורי כתם שמש** (באנגלית: **Miss Spider's Sunny Patch Friends** - חברי הסאני פאץ' של גברת עכביש) היא סדרת טלוויזיה קנדית-בריטית-אמריקאית בהנפשה ממוחשבת לילדים שנוצרה בידי חברות האנימציה Nelvana, AbsoluteDigital Pictures ו-Callaway Arts & Entertainment. בקנדה הסדרה שודרה ב-CBS, בארצות הברית הסדרה שודרה בערוץ ניק ג'וניור בשנת 2004, ובישראל בעברית בשנת 2007 בערוץ הופ!. הסדרה בת 3 עונות ו-44 פרקים באורך 23 דקות כלומר שני פרקים.

בהשראת הסדרה יצא סרט שגם דובב לעברית בשם "סיפורי כתם שמש: של מי הביצה הזאת?".

שיר הפתיחה בדיבוב העברי בוצע על ידי מאיה ממן.

## עלילה
פלורה היא עכבישה צהובה. בכל פרק היא, ילדיה וחבריה עוברים הרפתקה.

## דמויות
* **פלורה** (**Miss Spider**): עכבישה צהובה, הדמות המרכזית בתוכנית.
* **מיקי** (**Squirt**): עכביש ירוק, אוהב לגלוש באינטרנט.
* **מישקה** (**Holley**): עכבישה כתומה, בעלה של פלורה, מנגנת בגיטרה.
* **בייגל** (**Spinner**): עכביש צהוב, ממושקף וחכם.
* **דרגון** (**Dragon**): זכר שפירית סגול, חולם להצטרף לקבוצת השפריות המעופפות.
* **שימר** (**Shimmer**): חיפושית ורודה, אוהבת ללכת לאחו כדי לשתות צוף מפרחים.

ישנן עוד דמויות בתוכנית.

## מדבבים
הדיבוב העברי הופק על ידי ענבר שטגר עזרא ובוים על ידי אורלי קטן.

## קישורים חיצוניים

* 

קטגוריה:סדרות טלוויזיה לילדים
קטגוריה:סדרות טלוויזיה בריטיות לילדים
קטגוריה:סדרות הנפשה בריטיות
קטגוריה:סדרות טלוויזיה קנדיות לילדים
קטגוריה:סדרות הנפשה קנדיות
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות לילדים
קטגוריה:ניק ג'וניור: תוכניות וסדרות
קטגוריה:ערוץ הופ!: תוכניות רכש
וראגרי

ה**ווראגרי** (בלטינית: **Veragri**; בגאלית עתיקה: **Ueragroi**, כלומר "לוחמי-על"; ביוונית: **Οὐάραγροι**) היו שבט גאלי ששכן בסביבת מרטיני של ימינו, באלפים הפנינים, בתקופת הברזל ובתקופת האימפריה הרומית.

יחד עם שבטי הננטואטס, הסדוני והאוברי, הם היו חלק מה-Valenses, קבוצת שבטים שחיה בין אגם ז'נבה והרי האלפים הפנינים, בקנטון ואלה המודרני (שווייץ).

## שם
הם מוזכרים בתור Veragros על ידי יוליוס קיסר (אמצע המאה ה-1 לפנה"ס), uer agri על ידי טיטוס ליוויוס (סוף המאה ה-1 לפנה"ס), Ou̓áragroi בכתיב לטיני (בכתיב יווני Οὐάραγροι) על ידי סטאברון (תחילת המאה ה-1 לספירה), Varagri על ידי פליניוס הזקן (המאה ה-1 לספירה), Ouarágrous בכתיב לטיני (בכתיב יווני Οὐαράγρους) על ידי דיו קסיוס (המאה ה-3 לספירה), וכמו Veragros (גם beragros, ueragres) על ידי פאולוס אורוסיוס (תחילת המאה החמישית).

השם האתני Veragrī הוא צורה לטינית של Ueragroi הגאלית (ביחיד Ueragros). זה תורגם ל"לוחמי-על". השם נובע מהשורש הקלטי uer(o) המחובר לשם העצם agros ("קרב, קטל"; באירית עתיקה ár, אוויר בברטונית: h₂eǵro "ציד"). הפילולוג הברטוני כריסטיאן-ג'וזף גיונווארץ'  הציע לפרש את השם גם כ"ציידים גדולים".

שם הנהר Veraglasca, שנמצא באזור ההתיישבות שלהם, נובע מהשם האתני Veragri המורחב בסיומת sko.

## גאוגרפיה
### טרטוריה
הווראגרי שכנו באלפים הפניניים, ליד נתיב סחר המחבר את ואלה העתיקה לחצי האי האפניני, שם הם ארגנו תנועה מעל מעבר סן ברנאר הגדול. הטריטוריה שלהם הייתה ממוקמת דרומית ל- ננטואטס, מערבית לסדוני ולאוברי, צפונית-מזרחית לאלוברוגים, וצפונית לסלאסי, בצד השני של האלפים. 

לאחר שהרומאים כבשו את האזור בשנים 15–16 לפני הספירה, השטח שלהם נוהל בתחילה במשותף עם מחוז רייטיה ו-וינדליקיה תחת חוק לגאטוס, כאשר היו להם סיוויטות משלהם באזור המנהלי של ואליס פונינה. לאחר השתלבותם באלפס גראיה ופונינה על ידי קלאודיוס (41–54 לספירה), שהנציב שלו היה מעת לעת מקום מגוריו במרטיני של היום, העיר הראשית שלהם הפכה לבירת ה-civitas Vallensium שזה עתה נוצרה, המשותפת עם שאר שבטי ולנסיה. 

### יישובים
העיירה הראשית שלהם הייתה ידועה בשם Octodurus (כאמור Martigny המודרנית), ומשם הווראגרים נקראו Octodurenses על ידי פליניוס.

## היסטוריה
הגאלים נהגו למסות את הסוחרים הרומים שהשתמשו במעברי האלפים ויוליוס קיסר שלח את הלגאטוס סרוויוס סולפיקיוס גלבה  להשתלט על האזור ולכבוש את המעבר החשוב בשנים 56–57 לפנה"ס בקרב אוקטודורוס.

הם מוזכרים על ידי פליניוס הזקן כאחד מהשבטים האלפיניים שנכבשו על ידי רומא בשנים 15–16 לפני הספירה, וששמו נחקק על הטרופאום אלפיום הוא מזכרת ניצחון רומי (tropaeum) לחגיגת ניצחונו המכריע של הקיסר אוגוסטוס על השבטים שאכלסו את האלפים).

## לקריאה נוספת


*
*
*
*

## ביבליוגרפיה


*
*
*
*
*
*
*
*
*

## הערות שוליים

קטגוריה:גאלים
קטגוריה:שבטים גאלים
קטגוריה:עמים קדומים
ויליאם ארנולד אחר

**ויליאם ארנולד אֶחֶר** (בהולנדית: **William Arnold Egger**  24 בפברואר 1900 - 2 במרץ 1989) היה חבר ולוחם בתנועת ההתנגדות ההולנדית ממוצא סורינמי בהולנד במהלך מלחמת העולם השנייה.

אחר, יליד פרמריבו, היה נכדה של שפחה. הוא עבר להולנד כדי ללמוד שם. הוא התחתן עם אנגלינה יאס, יהודייה הולנדית מאמסטרדם. לאחר סיום הלימודים הם חזרו לסורינאם, אולם בשנת 1935, בגלל המצב הכלכלי, החליטו בני הזוג לחזור להולנד, והתיישבו בהאג. 

במהלך מלחמת העולם השנייה נעצר אביה של אנגלינה. בני הזוג אחר החביאו 12 יהודים במרתף הבית. לא ידוע מי בגד בבני הזוג ומסר אותם לשלטונות הנאציים. הם נשלחו תחילה לכלא בסכוונינגן, ומשם נשלחו למחנות הריכוז אמרספורט ופוכט. בני הזוג שרדו, אך היהודים שהסתירו נרצחו. בשנת 2014 קיבל אחר לאחר מותו את אות חסיד אומות העולם מיד ושם.

## הערות שוליים

קטגוריה:הולנדים חסידי אומות העולם
קטגוריה:חברי המחתרת ההולנדית
קטגוריה:הולנדים ממוצא סורינאמי
קטגוריה:מצילים בשואה: הולנד
קטגוריה:הולנדים שנולדו ב-1900
קטגוריה:הולנדים שנפטרו ב-1989
JyellowL

**ז'ין-לוק אדנרלה איברהים קוקו אודו** (באנגלית: **Jean-Luc Adenrele Ibrahim Koko Uddoh**; נולד בשנת 1998), ידוע בשם הבמה שלו, **JyellowL**, הוא זמר וראפר ניגרי-אירי.

## שנותיו הראשונות
אודו נולד בניגריה למשפחה ממוצא ניגרי ואפרו-ג'מייקני. הוא גר עם אביו בעיר בנין סיטי. בגיל 14 עברו השניים להתגורר עם האם בבלנצ'רדסטאון שבאירלנד. הוא למד בקולג' המקומי. מאוחר יותר החל ללמוד תואר בפוליטיקה באוניברסיטת קולג' דבלין.

אודו גר בניוברידג' שבמחוז קילדר. הוא היה מעורב בארגון ההפגנות האיריות של Black Lives Matter.

## קריירה
בשנת 2016 החל JyellowL להופיע במועדוני לילה ברחבי אירלנד. ב-2017 הוציא את אלבום הבכורה שלו, *Bulletproof*. בשנת 2018 הופיע בפסטיבל לונגיטיוד. במהלך הנאום שלו חשף כי פלה קוטי, דמיאן מארלי, אריקה באדו וטופאק שאקור השפיעו עליו רבות כילד. בשנת 2020 הוציא את אלבום האולפן השני שלו, **'

ב[[ינואר]] [[2024]] נחשף כי JyellowL עתיד להשתתף בקדם האירי ל[[אירוויזיון 2024]] עם השיר "Judas". התחרות אורגנה על ידי תאגיד השידור האירי, RTÉ, ושירו הגיע בערב הגמר למקום החמישי.

== דיסקוגרפיה ==
=== אלבומי אולפן ===
* 2017: ''Bulletproof''
* 2020: **'

### מיני-אלבומים
* 2018: *Me n Me Too*
* 2021: *Love & Light*
* 2023: *Shades of Yellow*

## קישורים חיצוניים

## הערות שוליים

קטגוריה:ראפרים ניגרים
קטגוריה:זמרים אירים
קטגוריה:אירים שנולדו ב-1998
קטגוריה:ניגרים שנולדו ב-1998
ברזיות בנסון

300px|ממוזער|שמאל
**ברזיות בנסון** (באנגלית: **Benson Bubblers**) הן מזרקות שתייה איקוניות מארד, הקרויות על שמו של איש העסקים והנדבן סיימון בנסון  (1852–1942), הממוקמות ברובן בעיר פורטלנד במדינת אורגון שבארצות הברית. בשנת 1912 תרם בנסון 10,000 דולר לרכישה והתקנה של 20 ברזיות; מתכנן הברזיות היה האדריכל המקומי א. א. דויל . הן נחשבות חלק מן המורשת העירונית.

לתרומת הברזיות על ידי בנסון היו שתי סיבות: האחת, תקוותו שהן יביאו להפחתת צריכת המשקאות האלכוהוליים בעיר בהפסקות הצהריים; השנייה הייתה שהוא הבחין בצורך בהן כשראה ילדה בוכה בשל חוסר יכולתה למצוא מים לשתייה.

בשנת 1958 שופצו הברזיות. בשנות ה-70 ביקשה משפחת בנסון להתקין את הברזיות רק במרכז פורטלנד "כדי שלא להפחית מהייחודיות שלהן". ברזיות נוספות המשכפלות את הסגנון המקורי של בנסון נוצקו והותקנו במהלך השנים.

על פי משרד שירותי המים של פורטלנד, ניתן למצוא בעיר 52 ברזיות בנסון "אמיתיות", שבכל אחת מהן ארבע קערות שתייה. שני מתקנים מעין אלו קיימים מחוץ לפורטלנד. בשנת 1965 העניקה עיריית פורטלנד מתקן אחד במתנה לעיר התאומה של פורטלנד, סאפורו שביפן. המתקן השני השני הוצב במוזיאון מריהיל לאמנות  ליד מריהיל, וושינגטון, על פי בקשה מיוחדת של סם היל, חבר של סיימון בנסון. בפורטלנד אפשר למצוא 74 מתקנים נוספים שבכל אחד מהם מותקנת קערה בודדת.

ביחד מספקות הברזיות קרוב ל-100,000 גלונים של מי שתייה ביום בכל ימות השנה, למעט במהלך תקופות של מזג אוויר קר במיוחד. לעיתים, בתקופות של בצורת קיצית ממושכת, השביתה העירייה את אספקת המים אליהן לפרק זמן מסוים, הן כדי לחסוך במים והן כדי לעודד אזרחים לחסוך בזמנים שכאלה.

## קישורים חיצוניים

* ברזיות בנסון, באתר אנציקלופדיית אורגון

קטגוריה:ארצות הברית: אספקת מים
קטגוריה:ריהוט רחוב
קטגוריה:פורטלנד
אריקה-קודי

**אריקה-קודי קנדי-סמית**' (באנגלית: **Erica-Cody Kennedy-Smith**; נולדה ב-27 ביולי 1996), ידועה בשמה הפרטי **אריקה-קודי**, היא זמרת R&B עכשווי וכותבת שירים אירית.

## שנותיה הראשונות
סמית' נולדה בבית החולים רוטונדה שבדבלין, וגדלה בעיירה בבלדוייל. אמה היא אירית, ואילו אביה נולד למשפחה אפרו-אמריקאי מקרוליינה הדרומית. כילדה קיוותה לפתח קריירה כשחקנית כדורסל. אולם בגיל 18 קרעה את הרצועה הצולבת הקדמית, ובהוראת רופא הפסיקה את אימוניה. סמית' הייתה חברה בתנועת צופי אירלנד.

## קריירה
במהלך לימודיה בבית הספר בילי ברי סטייג' ערכה את הופעתה הראשונה כחימום לויזקיד. באפריל 2019 הוציאה את המיני-אלבום הראשון שלה, *Leoness*. סגנונה המוזיקלי תואר כדומה לזה של TLC ואליה. היא הייתה אחת האמנים שהופיעו בפגישות הנעילה של Hot Press באפריל 2020. 

בשנת 2020 השתתפה בהפגנות Black Lives Matter, וסיפרה בפומבי על החוויות הגזעניות שחוותה במהלך חייה. מאוחר יותר נבחרה להופיע במדור המיוחד של *Women to Watch in 2020*.

בשנת 2021 ערכה הופעת קמע בסדרה גורל: סאגת ווינX מבית היוצר של נטפליקס. בשנת 2022 הופיעה בעונה החמישית של הגרסה האירית ל-*Dancing with the Stars*. הרקדן המקצועי שליווה אותה היה דניס סמסון, ויחד הם הגיעו למקום השני.

בינואר 2024 נחשף כי אריקה-קודי עתידה להשתתף בקדם האירי לאירוויזיון 2024 עם השיר "Love Me Like I Do". התחרות אורגנה על ידי תאגיד השידור האירי, RTÉ, ושירה הגיע בערב הגמר למקום הרביעי.

## דיסקוגרפיה
### מיני-אלבומים

## קישורים חיצוניים

## הערות שוליים

קטגוריה:זמרות איריות
קטגוריה:ילידות 1996
קרר R-410A

קרר **R-410A**, היא תערובת זיאוטרופית אך כמעט אזיאוטרופית של דיפלואורומתאן  (CH 2F 32) ו-R-32. ופנטפלואורואתאן  (CHF 2 CF 3, הנקרא R-125) המשמש כקרר במערכות קירור משנת 1991 וקרר עיקרי במערכות מיזוג אוויר ביתי משנת 2010

ב-27 בדצמבר 2020, הקונגרס של ארצות הברית העביר את חוק החדשנות והייצור האמריקאי (AIM), המנחה את הסוכנות להגנת הסביבה (ארצות הברית) לבצע הפחתה מדורגת של ייצור וצריכת ה'פחמימנים הידרופלואוריים' (HFCs). להם יש  גבוה, שתורם לשינויי אקלים . חוק AIM מחייב הפחתה של ייצור וצריכה של גזי HFC בשיעור של-85% בין השנים 2022 ל-2036. קרר ה-R-410A יוגבל על ידי חוק זה מכיוון שהוא מכיל את HFC R-125. גזי קירור אחרים (כמו R-32 ו־R-454B) יחליפו את הקרר R-410A לרוב השימושים, כפי שקרר R-410A החליף את הקררים הקודמים

## היסטוריה
R-410A הומצא ונרשם כפטנט על ידי חברת Allied Signal (כיום Honeywell) בשנת 1991. יצרנים אחרים ברחבי העולם קיבלו רישיון לייצר ולמכור את R-410A, אך Honeywell ממשיכה להיות המובילה בקיבולת ובמכירות. שימוש בקרר R-410A נכנס בהצלחה במגזר מיזוג האוויר על ידי מאמץ משולב של החברות Carrier Corporation, Emerson Climate Technologie, Inc., Copeland Scroll Compressors, ו־Allied Signal .

חברת קרייר הייתה החברה הראשונה שהציגה יחידת מיזוג מגורים מבוססת R-410A לשוק בשנת 1996 ומחזיקה בסימן המסחרי "פורון".

## מעבר מקרר -R-22 לקרר-R-410A
R-410A החליף את R-22 כקרר המועדף לשימוש במזגנים למגורים ומסחריים ביפן, אירופה וארצות הברית.
קרר ה-R-410A פועל בלחצים גבוהים יותר מחומרי קירור אחרים ולכן חלקי המערכת שלו שונים. יצרני הציוד מודעים לשינויים הללו ודורשים הסמכה של אנשי מקצוע המתקינים מערכות R-410A. בנוסף, נוצרה קואליציית הבטיחות של AC&R כדי לסייע בהדרכת אנשי מקצוע לגבי מערכות R-410A.

### הוצאה משימוש של גז ה-R-22
בהתאם לתנאים ולהסכמה שהושגו בפרוטוקול מונטריאול (פרוטוקול מונטריאול על חומרים המדלדלים את שכבת האוזון), הסוכנות להגנת הסביבה של ארצות הברית הסמיכה את הייצור או היבוא של קרר R-22 יחד עם פחמימנים אחרים של הידרוכלורופלואורים (HCFCs) בארצות הברית. באיחוד האירופי ובארצות הברית, לא ניתן להשתמש בקרר -R-22 לייצור מיזוג אוויר חדש או יחידות דומות החל מ-1 בינואר 2010. בחלקים אחרים של העולם, תאריך ההפסקה משתנה ממדינה למדינה. כל מזגני החלון והמזגנים המפוצלים שיוצרו לאחרונה בארצות הברית מגיעים עם R-410A. מאז 1 בינואר 2020, הייצור והיבוא של R-22 נאסר בארצות הברית; המקורות הזמינים היחידים של R-22 כוללים את זה שנאגר או אוחזר מהתקנים קיימים. השימוש ב-R-410A התרחב ברחבי העולם במהירות והחליף את קרר ה־R-22

## קישורים חיצוניים

## הערות שוליים

קטגוריה:נוזל קירור
CCCC

**China Communications Construction Company** ובקיצור **CCCC** היא חברה שכשני שלישים ממנה בבעלות ממשלתית סינית, הנסחרת באופן ציבורי בבורסה, העוסקת בבנייה ובהנדסה ברחבי העולם. לחברה יותר מ-60 חברות בנות, ובה מועסקים יותר מ-213 אלף עובדים. החברה פעילה ביותר מ-700 מיזמי בנייה ביותר מ-100 מדינות בסכום כולל של יותר מ-100 מיליארד יותר. ב-2016 נכללה במדד 500 החברות הגדולות של פורצ'ן.

החברה נבחרה במכרזים שונים במסגרת יוזמת החגורה והדרך.
## היסטוריה
החברה נוסדה באופן רשמי ב-2005 מאיחוד של China Road and Bridge Corporation ו-China Harbour Engineering Company, שעוסקות בתשתיות תחבורה ובתשתיות ימיות, בהתאמה. החל מ-2006 נסחרת החברה בבורסה לניירות ערך בהונג קונג, ומ-2012 גם בבורסה לניירות ערך בשאנגחאי.

החל מ-2014 מחזיקה החברה בבעלות על החברה האוסטרלית קבוצת ג'ון הולנד.

החברה פעילה בין היתר בחיפושי משאבים בים סין הדרומי, בבניית כבישים מהירים בשינג'יאנג, בבניית תשתיות לוגיסטיות בנמל גוואדאר.

באוגוסט 2020 מחלקת המסחר של ארצות הברית הציבה כמה מהחברות הבנות של CCCC ברשימת ישויות (Entity List) שעליהן חלות מגבלות מסחר בשל פעולות בנייה בים סין הדרומי. באותו החודש פרסמה מחלקת ההגנה של ארצות הברית רשימה של "חברות צבאיות סיניות קומוניסטיות" שפועלות בארצות הברית ובהן נכללה גם CCCC.

ממשלת קנדה מנעה את השתלטות החברה על אקון (Aecon) בסכום של 1.2 מיליארד דולר בגלל "חששות ביטחוניים".

החברה פעילה בבניית קו רכבת בין איראן לארמניה בעלות של כ־3.5 מיליארד דולר ובאורך של יותר מ־300 ק"מ.

בשנת 2012 החברה הוזכרה כמועמדת להקמת מסילת הרכבת לאילת.

ב-2017 החלה בהקמת גשר רביעי בתעלת פנמה בסכום של 1.4 מיליארד דולר.

בין השנים 2009 ל-2017 מנע הבנק העולמי מהחברה להשתתף במכרזים שלו בשל טענות לפגיעה בזכויות עובדים, לשחיתות ולפגיעה בסביבה.

## חברות בנות
### צ'יינה הארבור
צ'יינה הארבור (China Harbour Engineering Company (CHEC)), היא אחת החברות הבנות של CCCC, צ'יינה הארבור פעילה בתחום התשתיות. ב-2020 דורגה במקום 78 בדירוג החברות של כתב העת פורצ'ן.

החברה נבחרה ב-2014 במכרז להקמת נמל הדרום.

החברה הייתה אחראית על בניית מסוף לווייני בארגנטינה המופעל על ידי הצבא הסיני.

החברה מחזיקה בנציגות גדולה בטהראן ומספקת שירותי ייעוץ לגופים איראניים.

בפברואר 2024 נפסלה החברה במכרז להקמת נמל תזקיקים במפרץ חיפה מטעמי ביטחון לאומי.
### CCCI
אחת מחברות הבת של CCCC היא CCCI. החברה התעניינה ברכישת חברת הנדסת התפלה (IDE) בסכום של 650 מיליון דולר שלא מומשה.

### CCCC Dredging
החברה הייתה מעורבת בבניית איים מלאכותיים בים סין הדרומי.

## קישורים חיצוניים
* 

## הערות שוליים

קטגוריה:חברות בבעלות ממשלת סין
גאורגי פרידלנדר

**גאורגי פרידלנדר** (ברוסית: **Георгий Михайлович Фридлендер**; 9 בפברואר 1915, קייב - 25 בדצמבר 1995, סנקט פטרבורג) היה חוקר ספרות סובייטי-רוסי ממוצא יהודי. הוא מתמחה בספרות רוסית של המאה ה-19.

## קורות חיים
גאורגי פרידלנדרן נולד בשנת 1915 בקייב (אז בתחומי האימפריה הרוסית, כיום באוקראינה) למשפחה בעלת שורשים יהודים שהתנצרה. בשנת 1925 המשפחה עברה ללנינגרד בה הוא סיים לימודי בית ספר. בשנת 1937 פרידלנדר סיים לימודי פילולוגיה באוניברסיטת סנקט פטרבורג.

פרידלנדר החל להתפרסם עוד בשנת 1936. הוא ידע גרמנית ברמת שפת אם והשתתף בהכנת חומר לכרך מס' 2 של מיכאיל ליפשיץ "מרקס ואנגלס על אמנות". הוא התחיל לעבוד על תואר שלישי אך נאלץ להפסיק את הכנת התואר בגלל אירועי מלחמת העולם השנייה.

בשנת 1942 כמו מספר רב של אזרחי ברית המועצות בעלי שורשים גרמנים הוא נשפט ל-4 שנות עבודת כפייה במחנות גולאג. אמו הצליח להוכיח שלמשפחה קיימים שורשים יהודים ובעזרת מדענים שמכירים אותו הוא השתחרר.

בשנת 1947 פרידלנדר סיים עבודת תואר שלישי והחל ללמד באוניברסיטה לשפות. בתקופת המאבק נגד קוסמופוליטיות בגלל מוצאו יהודי הוא פוטר. בשנת 1955 פרידלנדר החל לעבוד במכון לחקר ספרות של אקדמיה למדעים של ברית המועצות.

בשנת 1962 פרידלנדר סיים עבודת פוסט-דוקטורט.

בשנות ה-60 של המאה ה-20 פרידלנדר החל הכנת הוצאה לאור של אוסף יצירות של פיודור דוסטויבסקי ב-30 כרכים. הכרך האחרון יצאה לאור בשנת 1990.

בשנת 1983 לפרידלנדר הוענק פרס ברית המועצות.

פרידלנדר התקבל לאקדמיה למדעים של ברית המועצות בשנת 1990.

## קישורים חיצוניים
* ביוגרפיה 

קטגוריה:חוקרי ספרות רוסים
קטגוריה:חוקרי ספרות יהודים
קטגוריה:אסירי גולאג
קטגוריה:יהודים חברי האקדמיה הרוסית למדעים
קטגוריה:יהודים חברי האקדמיה למדעים של ברית המועצות
קטגוריה:סובייטים שנולדו ב-1915
קטגוריה:נפטרים ב-1995
לסלי מילר

**לסלי אנדרו מילר** (באנגלית: **Leslie Andrew Miller**; ) היה פוליטיקאי אמריקאי מוויומינג, איש המפלגה הדמוקרטית, שכיהן כמושל ויומינג ה-17 בשנים 1933–1939.
## ראשית חייו
לסלי מילר נולד בג'נקשן סיטי שבקנזס. ב-1892 הוא עבר עם משפחתו לוויומינג. בשנים 1918–1919 הוא שירת בחיל הנחתים של ארצות הברית.
## קריירה פוליטית
לאחר שירותו הצבאי נכנס מילר לפוליטיקה ונבחר לבית הנבחרים של ויומינג. ב-1932 הוא נבחר כמושל ויומינג. ב-1934 הוא נבחר לתקופת כהונה שנייה. הוא כיהן בתפקיד מינואר 1933 ועד ינואר 1939. ב-1938 הוא ניסה להיבחר שוב כמושל, אך נוצח על ידי נלס סמית'.

במהלך כהונתו כמושל, הוחלפה שיטת ההוצאה להורג בוויומינג מתליה לתא גזים. באותה תקופה הונהג גם מס מכירות, ונדחתה הצעה להפוך הימורים לחוקיים. מילר נקט בעמדה שנויה במחלוקת, הפוליטיקאי היחידי שעשה כן, בעד הרחבת הפארק הלאומי גרנד טיטון.

לאחר תום כהונתו כמושל, שימש מילר כחבר במועצת הייצור המלחמתית, וכן בסנאט של ויומינג.
## מותו
לסלי מילר נפטר בשאיין ב-29 בספטמבר 1970. הוא נטמן בבית הקברות בית אל שבעיר.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1777.


## קישורים חיצוניים
* לסלי מילר באתר אגודת המושלים הלאומית 
* לסלי מילר באתר The Political Graveyard 
* 

קטגוריה:אמריקאים ילידי קנזס
קטגוריה:מושלי ויומינג
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית המחוקקים של ויומינג
קטגוריה:אמריקאים שנולדו ב-1886
קטגוריה:אמריקאים שנפטרו ב-1970
נלס סמית'

**נלס הנסן סמית**' (באנגלית: **Nels Hansen Smith**; ) היה פוליטיקאי אמריקאי מווימינג, איש המפלגה הרפובליקנית, שכיהן כמושל ויומינג ה-18 בשנים 1939–1943.
## ראשית חייו
נלס סמית' נולד בעיירה גייוויל שבטריטוריית דקוטה למרגרט (לבית לרסן) ופיטר סמית', שניהם מהגרים דנים. ב-1907 עבר סמית' לוויומינג, שם הוא התגורר במחוז קרוק.
## קריירה פוליטית
בשנים 1919–1920 כיהן סמית' כחבר בבית הנבחרים של ויומינג. ב-1938 הוא נבחר כמושל ויומינג לאחר שהביס את המושל המכהן לסלי מילר.

ב-1942, כאשר עלתה הצעה שיפנים-אמריקאים יועברו לוויומינג, אמר סמית' למנהל רשות העברת האוכלוסין במלחמה , מילטון ס. אייזנהאואר, "אם תביא את היפנים למדינתי, הם ייתלו על כל עץ".

בבחירות של 1942 נוצח סמית' על ידי מועמד המפלגה הדמוקרטית לסטר האנט.
## שנותיו האחרונות
באותה שנה בה סיים את כהונתו כמושל, רכשו סמית' ושני שותפים חווה במחוז קרוק מתוך רכושו של מוזס אננברג. כיום החווה רשומה במרשם הלאומי של מקומות היסטוריים.

ב-1952, נעלמה נכדתו של סמית', קוני סמית' בת ה-10, כאשר שהתה במחנה קיץ בלייקוויל שבקונטיקט. סמית ובנו, אביה של קוני, קיבצו כל פרט מידע אפשרי כדי לאתר אותה, אך היא מעולם לא נמצאה.

נלס סמית' נפטר בעיר ספרפיש שבדקוטה הדרומית ב-5 ביולי 1976. הוא נטמן בבית הקברות גרין מאונטיין שבהורטון, ויומינג.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1777-1778.


## קישורים חיצוניים

* נלס סמית' באתר אגודת המושלים הלאומית 
* נלס סמית' באתר The Political Graveyard 
* 

## הערות שוליים

קטגוריה:אמריקאים ילידי טריטוריית דקוטה
קטגוריה:מושלי ויומינג
קטגוריה:מושלי מדינות ארצות הברית מהמפלגה הרפובליקנית
קטגוריה:חברי בית המחוקקים של ויומינג
קטגוריה:אמריקאים ממוצא דני
קטגוריה:אמריקאים שנולדו ב-1884
קטגוריה:אמריקאים שנפטרו ב-1976
עמרם פריד

הרב **עמרם פריד** (נולד בי' בניסן ה'תשמ"א; 14 באפריל 1981) הוא רב פוסק הלכה ודיין חרדי ליטאי.

## ביוגרפיה
נולד בבני ברק לאלעזר משה ובתיה פריד. בילדותו למד בתלמוד תורה תשב"ר, לאחר מכן למד בישיבת פוניבז' לצעירים ובהמשך בישיבה הגדולה פוניבז'.

לאחר נישואיו למד בכולל חזון אי"ש והחל לשמש בהוראה. סמוך לגיל 20 הוסמך להוראה על ידי הרב שמואל אליעזר שטרן והחל לכהן כמו"צ בבית ההוראה "שערי הוראה". בהמשך צורף כדיין בבית הדין בהרכב של הרב שטרן.

משנת ה'תשע"ה משמש כמו"צ בבית המדרש "הליכות משה" בבני ברק, השייך לאיש העסקים דן גרטלר.

הרב פריד מכהן גם כרב הקהילות "בני הישיבות אהל שמשון", "נצח ישראל" ו"משכן רפאל" בבני ברק.

## פועלו ופסקיו
הרב פריד בקי בתלמוד ובספרי הפוסקים, ובתשובותיו ההלכתיות פעמים רבות הוא מצטט בעל פה מקורות רבים עם מיקומם המדויק. נוהג להקדיש שעות רבות מדי יום לעניית תשובות בהלכה, הן לשואלים רבים המגיעים לביתו, והן דרך קו ההלכה שהקים, בו ניתן לשואלו בדרך כלל בתיווך אברכים מתלמידיו. הרב פריד שוהה מדי יום בבית הכנסת הגדול בבני ברק, שם עונה לשואלים. בימי ראשון מוסר במקום שיעור הלכתי לילדים.

גישתו ההלכתית שמרנית הרב פריד אך גם קהלים הנחשבים מודרניים יחסית רואים בו את רבם המובהק.

הרב פריד תמך בהקמת שיעורים לנשים ללימוד ההלכות השייכות אליהם, בענייני כשרות, הלכות ברכות, ונושאים נוספים המצויים בחיי היום יום, ועודד נשים ללמוד בהם: .

מדי שבוע מוציאים תלמידיו עלון שבועי עם פסקיו בשם "אזמרה לשמך" המופץ בהיכלי הישיבות ובבתי הכנסת.

באפריל 2024 נוסדה כשרות בד"ץ "פאר הכשרות" בראשותו, יחד עם הרבנים שמואל יוסף שטיצברג מרבני חסידות גור בבית שמש ויחיאל מיכל פרידמן, רב של חסידי לעלוב בבני ברק.

בפברואר 2025 הוקם מכון סת"ם בשם "מכון אזמרה לשמך" בנשיאותו של הרב פריד, במטרה לתת כשרות לתשמישי קדושה שונים, שופרות, תפילין, ולסת"ם.

## ספריו
פסקיו ההלכתיים מרוכזים בספרים "אזמרה לשמך" (על סדר המועדים), "שימושה ולימודה" (אורח חיים) ו"פסקים והוראות" (יורה דעה).

פסקיו גם מופיעים באתר "שאלות - פורטל עולמי לשאלות בהלכה", שהוקם על ידי מו"צים מתלמידיו, ובאתר "מאגר השו"ת - ד' אמות של הלכה", המלקטים את הכרעותיו ופסקיו מתוך כתבי תלמידיו. כמו כן, מפורסמים מאמרים הלכתיים שלו בקובצי שערי הוראה שיצאו לאור על ידי בית ההוראה של הרב שמואל אליעזר שטרן.

## חיים אישיים
הרב פריד נשוי לבתו של רבי אהרן יהושע צוקר, חתנו של רבי ברוך רוזנברג ראש ישיבת סלבודקה וחבר מועצת גדולי התורה. להם כמה ילדים.

מתגורר במערב העיר בני ברק.

## הערות שוליים

קטגוריה:בוגרי ישיבת פוניבז'
קטגוריה:בני ברק: רבנים
קטגוריה:בוגרי תלמוד תורה תשב"ר
קטגוריה:ישראלים שנולדו ב-1981
החייל שלי

**החייל שלי** הוא שיר בביצוע מיכל ינאי שנכתב עבור פסטיגל 2000, שינאי גם שם שימשה כמנחה שלו, את המילים כתבה מירית שם אור והלחין אותו צביקה פיק, והוא זכה במקום השלישי.

## רקע וכתיבה
השיר עוסק באהובה של נערה מתבגרת המתגייס לצה"ל ובגעגועיה אליו, במקורו נכתב אך ורק לפסטיגל, אך לאחר מכן יצא כסינגל לרדיו שהופק על ידי צביקה פיק.

## קישורים חיצוניים

## הערות שוליים

קטגוריה:שירי 2000
קטגוריה:סינגלים מ-2000
קטגוריה:מיכל ינאי
קטגוריה:שירי פסטיגל
קטגוריה:שירים בעברית
קטגוריה:שירים שנכתבו על ידי מירית שם אור
קטגוריה:שירים שהולחנו על ידי צביקה פיק
קטגוריה:שירים על חיילים
Boys of Faith

***Boys of Faith*** (בעברית: **נערים של אמונה**) הוא המיני-אלבום השלישי של הזמר-יוצר האמריקאי זאק בריאן. הוא יצא ב-22 בספטמבר 2023, תחת הוצאת החברות בלטינג ברונקו ווורנר רקורדס, חודש לאחר צאת אלבומו הרביעי, *[[Zach Bryan]]*. הפרויקט כולל שיתופי פעולה עם בון איבר ונואה קאהן.

## רקע והרכב
ב-17 בספטמבר 2023, שבועות לאחר צאת אלבום האולפן הרביעי שלו, בריאן שיתף קליפים של שירים שהקליט עם בון איבר ונואה קאהן. לצורך תהליך ההקלטה, בריאן "נעל" את עצמו באולפן למשך שבוע, כתב את עצמו "דרך מחברת" ונפגש עם אנשים שהוא אוהב, לפני שיצא לקמפינג והרגיש "רגוע ומלא תקווה". הוא סגר את ההצהרה בכך שהזכיר את שם המיני-אלבום "them boys of faith". הפרויקט שוב נכתב והופק על ידי בריאן עצמו. אסטרטגיית ההוצאה עוקבת אחר דפוס דומה לאלבומים שלו משנת 2022 שלו *[[American Heartbreak]]* ו-*Summertime Blues*.

בריאן גייס את בון איבר לשיר הנושא של הפרויקט. בריאן גילה בעבר הערצה למוזיקה שלהם, כולל קאבר של "Skinny Love"  שיצא לאור בשנת 2016. בנובמבר 2022, בריאן הסביר שג'סטין ורנון מבון איבר היה הסיבה שהוא "התחיל לנגן מוזיקה". השיר "Sarah's Place" הוא שיתוף פעולה בין בריאן לזמר-יוצר הנאשווילי, נואה קאהן.

## רשימת רצועות

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:מיני-אלבומים באנגלית
קטגוריה:אלבומי חברת וורנר רקורדס
מייקל מוסלי

**מייקל יו מוסלי** (באנגלית: **Michael Hugh Mosley**; 22 במרץ 1957 – 5 ביוני 2024) היה עיתונאי, מפיק, מנחה וסופר בריטי, שעבד עבור ה-BBC משנת 1985 ועד מותו. מוסלי הגיש תוכניות טלוויזיה שהתמקדו בנושאי ביולוגיה ורפואה, ונהג להופיע בקביעות בתוכנית "The One Show". מוסלי התמקד בספריו בקידום צום לסירוגין, דיאטות דלות פחמימות, והדיאטה הקטוגנית. מוסלי מת בעת שטייל באי היווני סימי.

## ביוגרפיה
מוסלי נולד בקולקטה שבהודו. מגיל שבע למד בפנימייה באנגליה. לאחר שלמד במכללת הייליברי, הוא למד פילוסופיה, פוליטיקה וכלכלה באוניברסיטת אוקספורד, ולאחר מכן עבד במשך שנתיים כבנקאי בלונדון. בהמשך הוא החליט ללמוד רפואה במטרה להיות פסיכיאטר, ולמד בבית הספר לרפואה של Royal Free Hospital בלונדון. עם זאת, לאחר שסיים את הכשרתו ב-1985, הוא בחר שלא לעסוק ברפואה, ובמקום זאת החליט להתמקד בהפקות של תכנים לטלוויזיה.

בשנת 1985 החל לעבוד כעוזר מפיק ב-BBC. לאורך השנים לקח חלק בהפקה של מגוון תוכניות, וביסס את עצמו כאישיות טלוויזיונית בולטת, שהיה מעורב בהפקה של תכנים העוסקים בתחומים מדע ורפואה. היה מעורב בין היתר בהפקת מספר רב של סרטים דוקומנטריים וסדרות טלוויזיה, בהם התוכנית "מי גרם לבריטניה להיות שמנה?" והתוכנית "סמוך עליי, אני רופא".

לאורך השנים כתב מוסלי גם ספרים שונים, אשר עסקו בהרחבה בנושאים בהם עסק בסרטיו התיעודיים. כמה מהספרים הבולטים ביותר שכתב היו:
* "**The Fast Diet**" (פורסם לראשונה ב-2013) - הספר התמקד בהרחבה ב"דיאטת 5:2" והסבירה את יתרונותיה.
* "**The 8-Week Blood Sugar Diet**" (פורסם לראשונה ב-2015) - הספר קורא לחתור להפחית את רמות הסוכר בדם ולהתמודד עם מקרים של סוכרת מסוג 2 באמצעות תזונה נכונה.
* "**The Clever Guts Diet**" (פורסם לראשונה ב-2017) - הספר מתמקד במחקר סביב החשיבות של בריאות המעיים וההשפעה של המעיים על הרווחה הכללית.
* "**Fast Asleep: How to Get a Really Good Night’s Rest**" (פורסם לראשונה ב-2020) - הספר מספק תובנות ועצות מעשיות לשיפור איכות השינה.

## חיים אישיים
מוסלי התחתן עם רופאת המשפחה קלייר ביילי בשנת 1987. מוסלי הכיר את קלייר בעת שלמד בבית הספר לרפואה של Royal Free Hospital בלונדון. לזוג היו ארבעה ילדים.

בסרט תיעודי של ה-BBC משנת 2019, אשר התמקד בשינה, חשף מוסלי שהוא סובל מנדודי שינה כרוניים.

## מותו
ב-5 ביוני 2024 נעלם מוסלי, בעת שהיה בחופשה עם אשתו באי היווני סימי. ביום בו הוא נעלם, בחר מוסלי ללכת מחוף סנט ניקולס לעבר היישוב המרכזי באי שממוקם כ-3.2 קילומטרים משם. החיפושים אחריו נמשכו ארבעה ימים, וב-9 ביוני נמצאה לבסוף גופתו במדרון, אשר נמצא בקרבת אגיה מרינה. לכאורה הוא טעה בדרך, לאחר שהוא יצא מהעיירה פדי. גופתו אותרה כ-90 מטרים ממסעדה וכ-140 מטרים מאזור בו ארבעת ילדיו, שטסו כולם ליוון על מנת לסייע בחיפושים אחריו, התמקדו בחיפושים אחריו. הנתיחה שלאחר המוות קבעה כי בהתבסס על תנוחת הגוף, ובשל היעדר של פציעה קטלנית, מוסלי כנראה מת מסיבות טבעיות בסביבות 16:00 אחר הצהריים ביום בו הוא נעלם.

## קישורים חיצוניים

* 

## הערות שוליים

קטגוריה:אישים שנעלמו ואותרו
קטגוריה:מפיקי טלוויזיה בריטים
קטגוריה:מנחי טלוויזיה בריטים
קטגוריה:בוגרי אוניברסיטת אוקספורד
קטגוריה:בריטים שנולדו ב-1957
קטגוריה:בריטים שנפטרו ב-2024
מרחב אורכים

בטופולוגיה, מרחב מטרי נקרא **מרחב אורכים** אם אפשר לקרב בו את המרחקים על ידי מסילות. מרחב אורכים נקרא גם **מרחב מטרי פנימי** (intrinsic). 

מרחב אורכים שבו כל מרחק מתקבל על ידי מסילה נקרא מרחב גאודזי, או **מרחב מטרי פנימי בחזקה** (strongly intrinsic).

## אפיון פנימי

מרחב מטרי (X,d) הוא מרחב אורכים אם ורק אם לכל a,b ולכל \epsilon>0 יש מסילה מ-a ל-b שארכה קטן מ-d(a,b)+\epsilon. 

נקודה x המקיימת |d(a,x)-d(x,b)|\leq \epsilon נקראת **נקודת <math>\epsilon</math>-אמצע** של a,b; ו**נקודת-אמצע** אם d(a,x)=d(x,b). מרחב מטרי שלם שיש בו נקודת אמצע לכל a,b, הוא גאודזי. מרחב מטרי שלם שיש בו נקודת \epsilon-אמצע לכל \epsilon>0 ולכל a,b הוא מרחב אורכים.

**משפט Hopf-Rinow** קובע כי מרחב אורכים קומפקטי מקומית שלם הוא קומפקטי בחסימות (כלומר, כל קבוצה סגורה וחסומה היא קומפקטית). מרחב אורכים קומפקטי מקומית וקומפקטי בחסימות הוא מרחב גאודזי.

## מרחב האורכים של מרחב מטרי
בכל מרחב מטרי קשיר מסילתית אפשר להגדיר מטריקת אורכים, בתור האינפימום של אורכי כל המסילות בין הנקודות. המרחב המתקבל הוא מרחב אורכים, שהמרחקים שלו חסומים מלמטה על ידי המטריקה המקורית. בניה זו היא אידמפוטנטית: מטריקת האורכים של מטריקת אורכים שווה לעצמה. 

## ראו גם
* מרחב גאודזי

## לקריאה נוספת

* A Course in Metric Geometry, Burago, Burago and Ivanov, 2001.

קטגוריה:מרחבים מטריים
יוסיף פרידליאנדר

**יוסיף פרידליאנדר** (ברוסית: **Иосиф Наумович Фридляндер**; 28 בספטמבר 1913, אנדיז'ן - 31 במאי 2009, מוסקבה) היה מדען יהודי סובייטי - אוזבקי בתחום הנדסת חומרים, מומחה ביצירת סגסוגות לתעשייה.

## קורות חיים
יוסיף פרידליאנדר נולד בשנת 1913 באנדיז'ן (אז בתחומי האימפריה הרוסית, כיום באוזבקיסטן) למשפחה יהודית. בשנת 1929 הוא סיים לימודי בית ספר והחל עבודה כעיתונאי בעיתון מקומי. בשנים 1930–1931 היה עיתונאי בעיתון "קומסומולסקאיה פראבדה" בדושנבה.

בשנת 1931 פרידליאנדר החל לימודים ב וסיים את הלימודים בשנת 1937.

בשנת 1937 פרידליאנדר החל לעבוד במכון לחומרים לתעשיית התעופה ועבד בו עד לשנת 2009. בשנת 1943 הוא סיים עבודת תואר שלישי ובשנת 1958 פוסט דוקטורט.

החל משנת 1945 במקביל לעבודה במכון פרידליאנדר החל ללמד במכון לטכנולוגיית תעופה ועבד בו עד לשנת 1986.

פרידליאנדר פיתח סגסוגות אלומיניום שנוצלו לבניית מטוסי קרב מתוצרת טופולב, סוחוי ומיג. כמו כן חומרים אלו נוצלו לבניית משגרים, טילים בליסטיים וצנטריפוגות לתעשיית הגרעין.

בשנת 1955 הוא לראשונה יצר סגסוגת על בסיס בריליום. פרידליאנדר פיתח תאוריה להתיישנות סגסוגות שאיפשרה להכין תקנים מתאימים.

פרידליאנדר התקבל לאקדמיה למדעים של ברית המועצות בשנת 1984. בשנת 1949 הוענק לו פרס ברית המועצות ובשנת 1963 פרס לנין. כמו כן הוא קיבל מספר עיטורים על פעילותו.

## קישורים חיצוניים
* ביוגרפיה 

קטגוריה:עיתונאים יהודים סובייטים
קטגוריה:יהודים אוזבקים
קטגוריה:מדענים יהודים סובייטים
קטגוריה:יהודים חברי האקדמיה הרוסית למדעים
קטגוריה:יהודים חברי האקדמיה למדעים של ברית המועצות
קטגוריה:יהודים זוכי פרס לנין
קטגוריה:מעוטרי עיטור לנין
קטגוריה:מעוטרי עיטור ההצטיינות למען המולדת
קטגוריה:מעוטרי עיטור אות הכבוד
קטגוריה:מעוטרי עיטור מהפכת אוקטובר
קטגוריה:מעוטרי עיטור הדגל האדום של העמל
קטגוריה:סובייטים שנולדו ב-1913
קטגוריה:נפטרים ב-2009
דוד פרנק-קמנצקי

**דוד פרנק-קמנצקי** (ברוסית: **Давид Альбертович Франк-Каменецкий**; 3 באוגוסט 1910, וילנה - 2 ביוני 1970, מוסקבה) היה פיזיקאי יהודי סובייטי, מומחה בפיזיקה גרעינית.

## קורות חיים
דוד פרנק-קמנצקי נולד בשנת 1910 בוילנה (אז בתחומי האימפריה הרוסית, כיום בליטא) למשפחה יהודית. אביו היה כימאי שבהמשך כיהן כפרופסור באוניברסיטה.

בעקבות אירועי מלחמת העולם הראשונה המשפחה עברה לאירקוטסק בה אביו החל לעבוד באוניברסיטה מקומית. לאחר סיום בית ספר דוד פרנק-קמנצקי למד במכון לטכנולוגיה בטומסק. לאחר קבלת תואר הוא החל לעבוד בתעשייה ובמקביל לימד באוניברסיטת אירקוטסק.

בתחילת 1935 פרנק-קמנצקי כתב מכתב לניקולאי סמיונוב בו תיאר מספר בעיות בתרמודינמיקה. כתוצאה מכך הוא הוזמן לעבוד במוסקבה. בשנים 1948–1956 פרנק-קמנצקי עבד בפרויקט בניית פצצה גרעינית סובייטית. על פעילות זו הוענק לו פעמיים פרס ברית המועצות.

בשנת 1957 בהזמנת איגור קורצ'טוב הוא עבר לעבוד במכון קורצ'טוב.

במקביל לעבודה במכון פרנק-קמנצקי עבד במכון לפיזיקה וטכנולוגיה של מוסקבה בה כיהן כפרופסור וראש קתדרה לפיזיקת פלסמה.

פרנק-קמנצקי היה מומחה במספר תחומים של חקר שריפה, פיצוץ, פיזיקת פלסזה ואסטרופיזיקה. ביחד עם יעקב זלדוביץ' הוא פיתח תאוריה התפשטות להבה בתערובת גזים. בנושא זה הם פרסמו מספר ספרים.

פרנק-קמנצקי נפטר בשנת 1970 מהתקף לב.

אחיו ויקטור פרנק-קמנצקי היה מינרלוגיה, פרופסור באוניברסיטת סנקט פטרבורג.

בנו מקסים פרנק-קמנצקי ביולוג, פרופסור באוניברסיטת בוסטון.

## קישורים חיצוניים
* ביוגרפיה 
* ביוגרפיה 

קטגוריה:פיזיקאים יהודים
קטגוריה:מדענים יהודים סובייטים
קטגוריה:יהודים זוכי פרס לנין
קטגוריה:מעוטרי עיטור הדגל האדום של העמל
קטגוריה:סובייטים שנולדו ב-1910
קטגוריה:סובייטים שנפטרו ב-1970
מקסים פרנק-קמנצקי

**מקסים פרנק-קמנצקי**  (ברוסית: **Максим Давидович Франк-Каменецкий** ; נולד ב-7 באוגוסט 1941, ניז'ני נובגורוד) הוא ביופיזיקאי אמריקאי יהודי ממוצא רוסי. 

## קורות חיים
מקסים פרנק-קמנצקי נולד בשנת 1941 בניז'ני נובגורוד למשפחה יהודית. אביו היה פיזיקאי דוד פרנק-קמנצקי. הוא למד בבית ספר בעיר סארוב בו אביו עבד על פיתוח פצצה גרעינית.

בשנת 1956 המשפחה עברה למוסקבה. מקסים הצעיר קיבל שיעורים פרטיים מחבריו של אביו יעקב זלדוביץ', איגור תאם, יולי חריטון ועוד.

בסיום בית ספר מקסים פרנק-קמנצקי החל לימודים במכון לפיזיקה וטכנולוגיה של מוסקבה אותו סיים בשנת 1964 עם הסמכה בפיזיקה תאורטית. במהלך הלימודים הוא עבר בחינה של לנדאו בפיזיקה תאורטית.

לאחר הלימודים פרנק-קמנצקי החל התמחות בביופיזיקה בהשפעת מיכאיל וולקנשטיין. עד לשנת 1978 הוא עבד במכון קורצ'טוב. בתקופת עבודתו במכון הוא עשה מספר מחקרים ביחד עם אלכסנדר דיכנה והם הפכו לחברים טובים. בשנת 1967 הוא סיים עבודת תואר שלישי ובשנת 1972 עבודת פוסט-דוקטורט.

בשנת 1979 פרנק-קמנצקי התמנה לפרופסור במכון לפיזיקה וטכנולוגיה של מוסקבה ובאותה שנה החל לעבוד במכון של אקדמיה למדעים של ברית המועצות לגנטיקה מולקולרית.

בשנת 1993 פרנק-קמנצקי עזב את רוסיה והתמנה לפרופסור באוניברסיטת בוסטון.

הוא נשוי לבת של דוד ווסקובויניק ולזוג נולד בן.

מקסים פקנר-קמנצקי מתמחה בחקר מבנה דנא. הוא פרסם מאמרים רבים בתחום. נכון לשת 2024 הוא בעל מדד הירש 70.

בשנת 1983 הוא פרסם ספר על ה-דנא. הספר עבר מספר מהדורות ותורגם לאנגלית.

עוד בשנת 1988 פרנק-קמנצקי ציין שנדרש ארגון מחדש על המדע ברוסיה. לדעתו האקדמיה במדעים אינה מקדם את המחקר ומדענים צעירים.

## קישורים חיצוניים
* ביוגרפיה 
* מאמרים של פרנק-קמנצקי 
* ביוגרפיה 

## הערות שוליים

קטגוריה:ביופיזיקאים יהודים
קטגוריה:ביופיזיקאים אמריקאים
קטגוריה:יהודים שהיגרו מרוסיה לארצות הברית
קטגוריה:מדענים יהודים סובייטים
קטגוריה:סגל אוניברסיטת בוסטון
קטגוריה:אמריקאים שנולדו ב-1941
גוש הזהב

**מדינות גוש הזהב** הן 7 מדינות שהובלו על ידי צרפת אשר נצמדו לתקן הזהב (מדיניות מוניטרית בה צמוד הכסף המדינתי ביחס קבוע לזהב) במהלך השפל הגדול, בזמן שמדינות רבות אחרות בחרו לנטוש אותו. מדינות הגוש כללו את בלגיה, לוקסמבורג, הולנד, איטליה, פולין ושווייץ.

## היסטוריה
פשיטת הרגל של הבנק המסחרי הגדול באוסטריה, הבנק הווינאי Credit-anstalt של משפחת רוטשילד, בשנת 1931 הכתה גלים ברחבי אירופה ומספר מדינות ובהן בריטניה בספטמבר אותה בחרו לנטוש את תקן הזהב. בהמשך אותה השנה מדינות נוספות, כדוגמת דנמרק, נורווגיה, שוודיה פינלנד ויפן נטשו גם הן את התקן.

בוועידת לונדון לכלכלה בחרו מדינות גוש הזהב לשמור על שער המרה קבוע של מטבעותיהן, בעת בה 35 מדינות ובהן ארצות הברית ואיטליה כבר נטשו את התקן. בחירה זו הייתה צפויה להביא לתהליך של דפלציה (עלייה בכוח הקנייה של מטבעותיהן) מה שהיה צפוי להטות את מאזן המסחר ולהביא לייבוא אליהן ממדינות אחרות. על מנת שלא להגדיל את הייבוא אליהן, אשר היה מדלדל את עתודות הזהב שלהן, בחרו מדינות אלה להגביל את הייבוא באמצעות מכסים ומכסות שונים אשר יבודדו את כלכלתן מהעולם מחוץ לגוש הזהב.

בעוד שהמשבר המשיך גם לאחר הפיחות בדולר האמריקאי ובפאונד הבריטי, עסקי הייצוא של מדינות הגוש מצאו שקשה להן לשמור על רווחיות וכי עקב הפיחות בשער הדולר נע הון רב לארצות הברית. בלגיה ולוקסמבורג נטשו את הגוש במרץ 1935 ואפשרו גם הן פיחות של מטבעותיהן, ולבסוף בספטמבר 1936 חתמו ארצות הברית בריטניה וצרפת על ההסכם התלת-צדדי (1936) והביאו לפירוק גוש הזהב ונטישת תקן הזהב.

## הערות שוליים

קטגוריה:מדיניות מוניטרית
קטגוריה:היסטוריה כלכלית
יצחק לופיס

רבי **יצחק לופיס**, היה רב בארם צובא שחי במאה ה-17. יש המייחסים אליו את תחילת שושלת משפחת לופס.

## ביוגרפיה
בהקדמה לספרו הוא מייחס את עצמו לצאצאי המגורשים מספרד.
גם ברשימות הקנצלריה של הקונסוליה הצרפתית בחלב הוא מופיע כאחד מנכבדי הפראנקוס.

את ספרו **כור מצרף האמונות ומראה האמת** כתב בארם צובא בשנת ה'תנ"ה (1695). הספר היה מצוי בכתב יד במשך למעלה ממאה שנה, עד שהובא לדפוס על ידי יצחק אלטראס, בשנת ה'תר"ז (1847).
בסיס לספרו שימש ללופיס הספר "מלחמות השם" של יעקב בן ראובן. הוא מזכיר אותו בהקדמה, ומביא מילה במילה את ההקדמה של יעקב בן ראובן.

בתוך הספר, הרב לופיס מביא דברים מתוך קונטרס "בוקר אברהם", שלדבריו "איני יודע באמת מי היה הכותב". קונטרס זה (בכתב יד) נתחבר על ידי אברהם מיכאל קרדוזו מהוגי הדעות של התנועה השבתאית.
ברבות הימים דרשו לתלוש מן הספר את שלושת עמודי ה'דרוש בעניין האמונה האמיתית' שהביא מ"בוקר אברהם". לדידם הספר הנ"ל הוא חיובי וחיוני, אך ה'דרוש' הזה שבסוף הספר אינו בא אלא לטעון נגד אמונת היחוד הקדושה ולהוציא לעז על האר"י הקדוש שכביכול זו הייתה גם דעתו.
לופיס לא הואשם על ידי חכמי חלב בחיבור ה'דרוש', שאת שילובו בתוך הספר ייחסו לטעות המדפיסים. לדבריהם, לופיס "ניכר מתוך ספרו כי הוא איש אמונים, צדיק וישר הוא, מימיו נאמנים. מהאנשים אשר שלמים הם איתנו ביראת ה' תמימה, ועשר ידות לו בכל ספר וחכמה, ואמומת היחוד תמיד על פיו הייתה שומה".

## משפחתו
*בנו (נולד לו לעת זקנותו), יעקב חיים. בשנת ה'תע"ד (1714) נפטר בשנים הראשונות לחייו.
*בנו, שמואל, שנולד מיד לאחר שנפטר הקודם.
*חתנו, אברהם נונייס די קוסטה.
*ייתכן שנכדו (של יצחק לופיס) הוא חכם יצחק בן משה לופיס, שבשנת תפ"ט (1729) הוציא לאור באמסטרדם את החיבור 'כסף צרוף' של החכם יאשיהו בן יוסף פינטו, רב העיר דמשק.

## ספריו
***כור מצרף האמונות ומראה האמת** - ספר חשוב ויסודי בנושא הוויכוחים עם הנוצרים שכן המחבר עסק הרבה בעניין והיו לפניו הרבה מהספרות הנוצרית וספרי מומרים.
הספר התחבר בשנת ה'תנ"ה (1695), ונדפס לראשונה בשנת ה'תר"ז (1847). שער י"א מוקדש לוויכוח שהיה למחבר עם יהודי מומר.
***מנורת האורות** - מצוי בכתב יד בלבד. בהקדמה הוא מציין את שנת הכתיבה ה'ת"ע (1710).
***תכונת העולם ובינה לעיתים** - מצוי בכתב יד בלבד, ארם צובא תס"ד (1704).
## לקריאה נוספת
*שמואל יוסף פין, **כנסת ישראל** ורשה תרמ"ז, עמ' 629
*דוד ציון לניאדו, **לקדושים אשר באר"ץ**, ירושלים תשי"ב, עמ' סט
*משה אורפלי, כור מצרף האמונות ומראה האמת לר’ יצחק לופיס, **אר"ץ ומלואה מחקרים בתולדות קהילת ארם צובה (חלב) ותרבותה**, ירושלים תשס"ט, עמ’ 17-36.
*
## קישורים חיצוניים

* 

## הערות שוליים

קטגוריה:רבני ארם צובא
לגנוב את השמיים

**לגנוב את השמיים** (באנגלית: **Steal the Sky**) הוא סרט טלוויזיה אמריקאי בהפקת HBO משנת 1988 בבימויו של ג'ון הנקוק, עם בן קרוס ומריאל המינגוויי בתפקידים הראשיים.

התסריט נכתב בהשראת מבצע יהלום משנת 1966 בו שכנע המוסד את הטייס העיראקי מוניר רדפא לערוק לישראל עם מטוס המיג 21 שלו.

הסרט צולם ברובו בישראל ומשתתפים בו גם שחקנים ישראליים.

החלק הרומנטי של שכנוע הטייס לערוק הוא פיקטיבי ונועד לצורכי ההפקה.

המטוסים המשתתפים בסרט הם מיג-15, T-33  ובל 206.

הסרט היה מועמד לפרס אמי לבידור בפריים טיים על עריכת הפסקול.

## תקציר העלילה
מפקד חיל האוויר הישראלי אלוף טל (מיכאל שילה) מבקש מראש המוסד (סאם גריי) לגרום לעריקת טייס עיראקי עם מטוס מיג 21 כדי שחיל האוויר יוכל ללמוד עליו לקראת המלחמה העתידה.

הלן מייסון (מריאל המינגוויי) גרה בבגדד עם "בעלה" דייוויד (ניקולס סרבי) כזוג אנשי עסקים נשוי. הם למעשה סוכני המוסד. הלן היא יפה ומושכת ומוזמנת מדי פעם למסיבות של נשים חשובים. באחת המסיבות של חיל האוויר היא פוגשת בטייס מוניר רדפא (בן קרוס) והוא מתאהב בה למרות שהוא נשוי לפארא (אתי אנקרי) ויש להם בת ובן. הרומן בין שניהם מתלהט והם מקיימים יחסים אינטימיים והלן משכנעת אותו לטוס אתה לרומא כדי להינפש שם. הכל נעקב ומוקלט על ידי סוכני המוסד.

הם נמצאים כל הזמן תחת מעקב של חוקרים עיראקיים שבראשם עזיז (יוסף שילוח) ואחמד (אורי גבריאל). מוניר מספר להלן כי אינו מקודם בצבא בגלל שהוא נוצרי וכי עמדתו נגד המשטר גברה לאחר שנאלץ להשתתף בהפצצה על אזרחים כורדים.

ברומא היא מגלה לו מי היא ודורשת ממנו לערוק עם מטוסו לישראל והמוסד ידאג למשפחתו. סוכני המוסד מאיימים עליו בכך שיפיצו את תמונותיו האינטימיות עם הלן אם יסרב להיענות לבקשתם. מוניר מזועזע בתחילה מבגידתה של הלן אך מגיע למסקנה שאין לו ברירה. הם חוזרים לבגדד ומוניר מבשר זאת לאשתו שבתחילה מסרבת אבל אחר כך משלימה עם זאת.

הלן מארגנת את בריחת פארא וילדיה בעוד שהמשרתת שלה (רבקה בכר) מודיעה על כך לאנשי הביטחון קמל ואחמד. הם יורדים מהרכבת באמצע הדרך, גונבים רכב בתחנת דלק לנגד עיניו של הבעלים (גבי עמרני) וממשיכים צפונה לעבר הכורדים. כוח עיראקי רודף אחריהם ופותח באש אבל הכורדים מגינים עליהם עד שמגיע מסוק ובו ישראלים שמחלצים אותם.

מוניר מגיע לבסיס חיל האוויר עם מכתב מזויף שמאשר לו לטוס במכלים מלאים (שאר הטייסים טסו במכלים מלאים בחצי למניעת עריקה). המפקד הרוסי בוכרין (מארק רולסטון) חושד בו ושולח אליו את מפקד הבסיס קולונל ג'ומאייל (אנדריאס קטסולאס). מוניר מנטרל אותו במכה, עולה על המטוס כשבוכרין וחייליו רודפים אחריו ופותחים באש ואחר כך שולחים שני מטוסי מיג כדי ליירט אותו. מוניר מצליח להתחמק מהם, מגיע לתחום האווירי של ישראל ומטוסי חיל האוויר מוזנקים ללוות אותו ולהניס את הטייסים הרוסים שמקללים אותו. הוא נוחת בשלום ומתקבל בשמחה על ידי מפקד חיל האוויר וראש המוסד.

## צוות השחקנים

## קישורים חיצוניים

*קדימון לסרט, באתר יוטיוב
*לגנוב את השמיים, באתר יוטיוב
*לגנוב את השמיים, באתר TCM

קטגוריה:סרטי טלוויזיה אמריקאיים
קטגוריה:סרטים באנגלית
קטגוריה:סרטים המבוססים על סיפור אמיתי
קטגוריה:סרטים רומנטיים
קטגוריה:סרטי ריגול
קטגוריה:המוסד בתרבות ובאמנות